Prienų rajono savivaldybė

**Prienų rajono savivaldybė** – administracinis-teritorinis vienetas pietų Lietuvoje, abipus Nemuno, Suvalkijos (kairiakrantė dalis) ir Dzūkijos dešiniakrantė) etnografiniuose regionuose. Centras – Prienai.

## Geografija

Didesnioji Prienų rajono dalis yra Nemuno vidurupio plynaukštėje, ties Prienais Nemunas daro 17 km kilpą. Šiaurės vakaruose siekia Veiverių kalvagūbrį (aukštis iki 98 m), pietuose – Šilavoto kalvagūbrį (iki 148 m), rytuose – Dzūkų aukštumą. Pastarojoje, ties Prienų, Kaišiadorių ir Trakų rajonų sandūra stūkso aukščiausia rajono vieta – Gedanonių kalnas (257 m). Žemiausia vieta (35 m) yra šiaurėje, Nemuno pakrantėje.

Pro rajoną teka Nemunas su intakais Peršėke, Verkne, Jiesia. Telkšo 30 ežerų (žr. Prienų rajono ežerai; didžiausi – Veršiukas, Guostus, Jiezno ežeras, Kašonių ežeras, Alšia), 5 tvenkiniai. Miškingumas 27,4 %. Didžiausi miškai – Prienų šilas, Balbieriškio miškas. Yra Nemuno kilpų regioninis parkas. Būdingi pušynai, eglynai, yra mišriųjų miškų, beržynų, drebulynų. Nemuno slėnyje išlikę sengirių su itin aukštais medžiais.

Vidutinė sausio mėnesio temperatūra -5 °C, liepos +17,5 °C. Vidutinis metinis kritulių kiekis – 644–702 mm. Vidutinis sniego dangos storis – 20 cm.


Neman river.jpg|Nemunas ties Balbieriškiu
Zapalka.JPG|Naujosios Ūtos apylinkės
Kašonys Lake002.JPG|Kašonių ežeras


## Istorija

Rajonas sudarytas 1950 m. birželio 20 d. iš buvusios Prienų apskrities 47 apylinkių ir Marijampolės apskrities 2 apylinkių. 1950–1953 m. priklausė Kauno sričiai. 1957 m. šiek tiek pakeistos rajono ribos. 1962 m. prijungtas Jiezno rajonas ir panaikinto Kazlų Rūdos rajono 4 apylinkės; 3 Prienų rajono apylinkės prijungtos prie Kaišiadorių rajono, 1 – Kapsuko rajono, 4 – Alytaus rajono, 2 – Trakų rajono. 1966 m. Birštonas iš miesto tipo gyvenvietės tapo respublikinio pavaldumo miestu, todėl buvo atskirtas nuo Prienų rajono. 1968 m. šiek tiek pakeistos ribos.

1995 m. įkurta Prienų rajono savivaldybė, pavaldi Kauno apskričiai. 1999 m. gruodžio 21 d. Birštono seniūnija (Birštono vienkiemio ir Nemajūnų kadastrinės vietovės) priskirtos naujai Birštono savivaldybei. 2008 m. gruodžio 22 d. savivaldybės tarybos nutarimu Nr. T3-316 nuo 2009 m. sausio 1 d. įsteigtos 65 seniūnaitijos.

|-
| 1950 m.  || 652 || || 49 apylinkės || 1 miestas (Prienai), 1 miesto tipo gyvenvietė (Birštonas)
|-
| 1954 m.  || || || 13 apylinkių ||
|-
| 1959 m.   || 655 || 47 794 || 13 apylinkių || 1 miestas, 2 miesto tipo gyvenvietės (Balbieriškis, Birštonas)
|-
| 1962 m. || 964 || || 17 apylinkių || 1 miestas, 2 miesto tipo gyvenvietės
|-
| 1963 m.  || || || 14 apylinkių ||
|-
| 1967 m. || 1154 || 46 800 || ||
|-
| 1970 m.  || 1100 || 45 224 || 14 apylinkių || 2 miestai (Jieznas, Prienai), 1 miesto tipo gyvenvietė (Balbieriškis)
|-
| 1972 m.  || 1141 || || 14 apylinkių || 2 miestai, 1 miesto tipo gyvenvietė, 2 miesteliai (Pakuonis, Veiveriai), 408 kaimai, 42 kaimų dalys, 8 viensėdžiai
|-
| 1976 m.  || 1148 || 42 600 || 14 apylinkių || 2 miestai, 1 miesto tipo gyvenvietė, 2 miesteliai, 408 kaimai, 37 kaimų dalys, 8 viensėdžiai
|-
| 1979 m.  || || 40 332 || 13 apylinkių || 2 miestai, 1 miesto tipo gyvenvietė, 458 kaimo vietovės
|-
| 1986 m.  || 1142 || || 12 apylinkių || 2 miestai, 1 miesto tipo gyvenvietė, 2 miesteliai, 420 kaimų, 2 viensėdžiai
|-
| 1989 m.  || 1142 || 39 409 || 10 apylinkių || 2 miestai, 1 miesto tipo gyvenvietė, 438 kaimo vietovės
|-
| 2001 m.  || 1031 || 35 713 || 9 kaimo seniūnijos || 2 miestai, 3 miesteliai (Balbieriškis, Pakuonis, Veiveriai), 380 kaimų, 4 viensėdžiai, 17 kaimų dalių 
|-
| 2009 m.  || || || 10 seniūnijų ir 65 seniūnaitijos || 2 miestai, 3 miesteliai, 382 kaimai, 4 viensėdžiai 
|-
| 2011 m.  || || 29 859 || 10 seniūnijų || 2 miestai, 3 miesteliai, 379 kaimai, 3 viensėdžiai 
|-
| 2016 m.  || || || 10 seniūnijų || 2 miestai, 3 miesteliai, 382 kaimai, 4 viensėdžiai 
|-
| 2020 m.  || || || 9 seniūnijos || 376 gyvenvietės, tarp jų – 2 miestai, 3 miesteliai, 10 herbinės gyvenvietės 
|-
| 2021 m.  || || 25 286 || 9 seniūnijos || 2 miestai, 3 miesteliai, 317 kaimų, 1 viensėdis 
|}

## Gyventojai

### Tautinė sudėtis

### Religinė sudėtis
* Romos katalikai – 88,3 %
* stačiatikiai – 0,5 %
* kiti – 0,5 %
* netikintys/nenurodė – 10,5 %

## Gyvenvietės

Savivaldybės teritorijoje yra:
* 2 miestai – Jieznas ir Prienai;
* 3 miesteliai – Balbieriškis, Pakuonis ir Veiveriai;
* 401 kaimas.

Didžiausios gyvenvietės (2021 m.):
# Prienai – 8796
# Balbieriškis – 1195
# Jieznas – 1047
# Veiveriai – 1027
# Išlaužas – 595
# Pakuonis – 574
# Stakliškės – 562
# Skriaudžiai – 525
# Šilavotas – 307
# Mauručiai – 301

## Architektūra ir kultūra

Prienuose išlikę daug kultūros paminklų. Vien tik archeologijos paminklų – piliakalnių, senkapių, pilkapių, mitologinių akmenų – suskaičiuojama 48. Iš 33 žinomų piliakalnių kai kurie apaugę miškais, sunkiai prieinami, kiti stūkso lygumose, pastebimi iš tolo. Labai įspūdingai atrodo Paverknių, Klebiškio, Pašlavančio, Lepelionių, Pieštuvėnų piliakalniai. Savo architektūra pasižymi Prienų katalikų bažnyčia, kurioje yra daug vertingų dailės kūrinių. Iš istorijos paminklų paminėtinos XVIII a. popieriaus dirbtuvės.

## Administracija

Atstovaujamoji valdžia – Prienų rajono savivaldybės taryba, vykdomoji valdžia – Prienų rajono savivaldybės administracija.

### Seniūnijos

Savivaldybėje yra 9 seniūnijos, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

### Tarptautinė partnerystė

Miestai, su kuriais Prienų rajonas yra užmezgęs partnerystės ryšius:
*  Asikala, Suomija
*  Lubanas, Lenkija
*  Talsai, Latvija
*  Tiūrio valsčius, Estija
*  Talsų rajonas, Latvija

## Švietimas ir ugdymas

Prienų rajono savivaldybėje yra šios bendrojo lavinimo mokyklos:
* Balbieriškio pagrindinė mokykla
* Išlaužo pagrindinė mokykla
* Jiezno gimnazija
* Pakuonio pagrindinė mokykla
* Prienų Revuonos pagrindinė mokykla
* Prienų Ąžuolo progimnazija
* Prienų Žiburio gimnazija
* Skriaudžių pagrindinė mokykla
* Stakliškių gimnazija
* Šilavoto pagrindinė mokykla
* Veiverių Tomo Žilinsko gimnazija

## Šaltiniai

## Nuorodos

* Savivaldybės tinklalapis